Z kaštieľa do džungle 2022
🚌 JEDNODŇOVÝ AUTOBUSOVÝ VÝLET: 9. JÚL 2022
⭐⭐⭐
ODCHOD o 8:30 Parkovisko pri Jumbo Centre, Košice
PREDPOKLADANÝ NÁVRAT o 17:00
⭐⭐⭐
ČO ZAŽIJEME?
>Zábavnú cesta autobusom
>Prehliadku kaštieľa v Borši
>Výrobu vlastného erbu
>Interaktívne divadielko
>Program o tom, ako sa správali dvorania na zámku
>Prechádzku vodnou zážitkovou cestou v Oboríne
>Tvorbu neskutočného zvieraťa
>Hru na čarodejnice
>Stretnutie s hrdinami z krajiny Haravary
✨🍄Táto výskumná výprava začne rozprávkou o obci Borša, kde sa nachádza niekoľkostoročný kaštieľ, v ktorom sa narodil slávny František II. Rákoczi. Nejde o žiadnu zrúcaninu, ale novozrekonštruované, moderné a zábavné múzeum. Spolu s animátormi si po prehliadke užijeme kopec zábavy pri výrobe vlastného erbu. Zavítame aj do kúta krajiny Haravara, ktorý nám bude pripomínať ozajstnú džungľu. Rozľahlé lúky, mokrade, zelené močiare a do toho neutíchajúci spev vtákov.
📍 Miesta, ktoré počas výletu navštívime
🏰>Kaštieľ v Borši<
Čerstvo zrekonštruovaný renesančný kaštieľ z polovice 16. storočia vznikol na mieste stredovekého vodného hradu. Do histórie sa zapísal najmä tým, že sa tu narodil veľký hrdina František II. Rákóczi, vodca posledného protihabsburského povstania. Stalo sa tak 27. marca 1676. V kaštieli uvidíme, ako vtedy svet fungoval, aká hudba sa počúvala alebo aké to bolo žiť a pracovať v kaštieli. Nuda to nebude, ak sme sa doteraz v múzeu vystavených exponátov dotýkať nesmeli, tu je to presne naopak! Prehliadka múzea je interaktívna, otvárať šuplíky a snoriť v nich je nevyhnutné. Po prehliadke si vytvoríme vlastný erb, pozrieme si divadielko a dozvieme sa, ako sa správali dvorania na zámkoch.
🦎>Vodná zážitková cesta<
Poznáte rozprávku Kniha džunglí? Vydajme sa spoločne do pralesa, v ktorom zažijeme možno podobné dobrodružstvá aké zažíval Mauglí s jeho priateľmi. Vodná zážitková cesta je skvelým miestom pre malých zvedavcov ale aj dospelákov. Náučný chodník nás povedie 3 km bezpečnými drevenými lávkami ponad mŕtve rameno rieky Laborec. Z pozorovacích veží budeme môcť sledovať zvieratá žijúce v tejto zelenej krajine a pri troche šťastia nejaké aj uvidíme alebo započujeme. Vytvoríme si aj vlastné neskutočné zviera a zahráme sa na čarodejnice. Do džungle si nezabudnite vziať repelent proti komárom!
⭐⭐⭐
Ceny lístkov:
> základný (dospelá osoba): 21 €
> zľavnený (dieťa od 3 rokov, študent): 16€
> zľavnený senior nad 62 rokov, ŤZP): 18 €
> zľavnený (dieťa do 3 rokov s vlastnou autosedačkou): 7 €
⭐⭐⭐
V cene výletu je zahrnuté:
- preprava autobusom,
- prechádzka zážitkovou vodnou cestou,
- vstup do múzea v Borši,
- sprievodný detský program.
🍧Poznámka: Na výlet je potrebné si zabezpečiť pitný režim, pevnú obuv a repelent. Prestávka na individuálny obed bude počas výletu v reštaurácii u Kňažnej pri kaštieli v Borši.
🎟 Lístky na výlet si môžete kúpiť online cez priložený link alebo osobne v Regionálnom informačnom bode na Hlavnej 48 v Košiciach.
⭐⭐⭐
---------------------------------------------
☝🎟 Viac informácií a možnosť zakúpenia lístkov nájdete tu: https://www.haravara.sk/vylety/29-jul-z-kastiela-do-dzungle/